laion/Wikipedia-Exotic huggingface dataset:
אוטו היינריך, רוזן פפאלץ-זולצבאך

אוטו היינריך, רוזן פפאלץ-זולצבאך (בגרמנית: Otto Heinrich von Pfalz-Sulzbach;‏ 22 ביולי 1556 – 29 באוגוסט 1604) היה רוזן פפאלץ-זולצבאך מ-1569 עד 1604. אוטו היינריך נולד באמברג ב-22 ביולי 1556 כאחד מחמשת בניו של וולפגנג, רוזן פפאלץ-צווייבריקן. לאחר מות אביו בשנת 1569, אדמותיו חולקו בין אוטו היינריך לבין ארבעת אחיו – אוטו היינריך קיבל את השטח סביב זולצבאך-רוזנברג. אוטו היינריך מת בזולצבאך ב-29 באוגוסט 1604 ונקבר בלאוינגן. ללא בנים ששרדו, ירש את פפאלץ-זולצבאך אחיו פיליפ לודוויג מפפאלץ-נויבורג. אוטו היינריך התחתן ב-25 בנובמבר 1582 עם דורותיאה מריה מווירטמברג, בתו של כריסטוף, דוכס וירטמברג, ונולדו להם הילדים הבאים: לודוויג (6 בינואר (1584–12 במרץ 1584) אנה אליזבת (19 בינואר 1585–18 באפריל 1585) גאורג פרידריך (15 במרץ 1587–25 באפריל 1587) דורותיאה סופיה (10 במרץ 1588–24 בספטמבר 1607) סבינה (25 בפברואר 1589–1 בספטמבר 1645), התחתנה ב-1625 עם הברון גאורג פון ורטנברג. אוטו ג'ורג' (9 באפריל 1590–20 במאי 1590) סוזנה (6 ביוני 1591–21 בפברואר 1661), התחתנה בשנת 1613 עם גאורג יוהאן השני, רוזן פפאלץ-לוצלשטיין-גוטנברג. מריה אליזבת (5 באפריל 1593–23 בפברואר 1594) אנה זיבילה (10 במאי 1594–10 בדצמבר 1594) אנה סופיה (6 בדצמבר 1595–21 באפריל 1596) מגדלנה סבינה (6 בדצמבר 1595–18 בפברואר 1596) דורותיאה אורסולה (2 בספטמבר 1597–25 במרץ 1598) פרידריך כריסטיאן (19 בינואר 1600–25 במרץ 1600) מדיה וקבצים בנושא אוטו היינריך, רוזן פפאלץ-זולצבאך בוויקישיתוף
סטוקברידג' (אדינבורו)

סטוקברידג' (באנגלית: Stockbridge) הוא פרוור של העיר אדינבורו, בירת סקוטלנד. הפרוור ממוקם צפונית למרכז העיר, לצד שכונת העיר החדשה של אדינבורו ושכונת קומלי באנק. במקור, סטוקברידג' היה כפר קטן ומרוחק. סטוקברידג' סופחה לתחומי העיר אדינבורו במהלך המאה ה־19. גרהם קרודן, שחקן פיטר היגס, פיזיקאי שירלי מנסון, מוזיקאית ניקו, (1938–1988) מוזיקאית דייוויד רוברטס (1796–1864), אמן
אתנאה דל קסטיו

אתנאה דל קסטיו (בספרדית: Athenea del Castillo Beivide; נולדה ב-24 באוקטובר 2000), הידועה בשם אתנאה, היא כדורגלנית ספרדייה המשחקת כחלוצה בקבוצת הנשים של ריאל מדריד מליגת העל הספרדית וכן בנבחרת ספרד. דל קסטיו החלה לשחק במועדון רסיין בקטנבריה, אזור מגוריה, בגיל 11. לאחר מכן עברה למועדון ראסינג סנטנדר. היא שחקה במועדון זה, ששחק בליגת המשנה בספרד, עד שנת 2019. באוגוסט 2019, חתמה במועדון דפורטיבו לה קורוניה מבלי לקבל את הסכמת המועדון הקודם שלה, המועדון אשר לבסוף את המעבר בספטמבר, אותה שנה. דל קסטיו ערכה את הופעת הבכורה שלה עם הקבוצה ב-8 בספטמבר 2019. דל קסטיו כבשה את שער הבכורה שלה בקבוצה ב-19 בינואר 2020 במשחק נגד קבוצת אספניול. ביולי 2021, לאחר שקבוצתה, לה קורוניה, נשרה לליגת המשנה, חתמה דל קסטיו בקבוצת ריאל מדריד. דל קסטיו ערכה את הבכורה שלה בריאל מדריד במשחק ליגה, בהפסד ללבאנטה בספטמבר 2021. היא כבשה את שער הבכורה שלה במועדון בדצמבר 2021 בניצחון על ויאריאל. בשנת 2018, זומנה לנבחרת הנערות עד גיל 19. היא הייתה בסגל הנבחרת שזכתה באליפות אירופה בכדורגל נשים עד גיל 19 ב-2018. כמו כן הייתה בסגל של אותה אליפות בשנה לאחר מכן בו סיימה נבחרתה כסגנית. באוקטובר 2020, ערכה את הופעת הבכורה שלה בנבחרת הבוגרת במשחק מול נבחרת הנשים של צ׳כיה, והייתה לשחקנית הראשונה מקבוצת לה קורוניה שעושה זאת. דל קסטיו כבשה את שער הבכורה שלה בנבחרת בספטמבר 2021 במשחק מול נבחרת הנשים של הונגריה. ביולי 2022, לקחה חלק באליפות אירופה בכדורגל נשים ואף בשלה את השער של אסתר גונזלס בהפסד ברבע הגמר מול נבחרת אנגליה. הייתה בסגל של נבחרת ספרד לגביע העולם בכדורגל נשים 2023, בו זכתה נבחרתה. דל קסטיו אף שותפה בכמה משחקים במהלך הטורניר כמחליפה. מדיה וקבצים בנושא אתנאה דל קסטיו בוויקישיתוף אתנאה דל קסטיו, באתר Soccerdonna (בגרמנית) אתנאה דל קסטיו, באתר Soccerway אתנאה דל קסטיו, באתר WorldFootball.net אתנאה דל קסטיו, באתר FootballDatabase.eu Aimara G. Gil, Athenea del Castillo refuerza el ataque del Real Madrid, Diario AS, ‏2021-07-26 (בספרדית) Racing Féminas, un histórico con una plantilla adolescente y un entrenador novato por el que apuesta DFC, Futbol para todos, ‏2017-08-31 (ב־European Spanish) Golazo a lo Messi de Athenea, del Depor, Mundo Deportivo, ‏2020-01-19 (בספרדית) Om Arvind, OFFICIAL: Real Madrid Sign Athenea del Castillo, Managing Madrid, ‏2021-07-26 (באנגלית) Spain - Athenea del Castillo - Profile with news, career statistics and history - Soccerway, int.soccerway.com Miguel Sanz, Athenea del Castillo hace historia al debutar con la selección española, ‏2020-10-23 (בספרדית) Amalia Fra, De goleada en goleada, Diario AS, ‏2021-09-21 (בספרדית)
רחוב אורצ'רד

רחוב אורצ'רד (באנגלית: Orchard Road) הוא רחוב בסינגפור המהווה את מרכז הקניות והבידור של העיר. הרחוב מהווה גם אטרקציה תיירותית מרכזית בסינגפור. רחוב אורצ'רד (המשמעות המילולית של שם הרחוב היא "פרדס") קיבל את שמו על שם מטעי אגוז המוסקט, הפלפלים והפירות שנמצאו משני צדי הרחוב במהלך המאה ה-19. הפיתוח המסחרי של האזור החל רק במהלך המאה ה-20, והאיץ באופן מהותי רק במהלך שנות ה-70 של המאה ה-20. רחוב אורצ'רד מכיל מרכזי קניות רבים כולל מספר קניונים תת-קרקעיים, כמו גם כמה ממרכזי הקניות הגדולים ביותר בסינגפור, בהם קניון הפורום, קניון פאלה רנסאנס, קניון ווילוק פלייס, קניון שו סנטר, קניון לאקי פלאזה, קניון ויסמה אטריה, קניון פלאזה סינגפורה, וקניון נגי אן סיטי. באזור רחוב אורצ'רד ישנם גם מסעדות יוקרה רבות, רשתות קפה, בתי קפה, מועדוני לילה ומלונות רבים. זהו גם המעון הרשמי ומקום עבודתו העיקרי של נשיא סינגפור. מרכז הקניות ION אורצ'רד פלאזה סינגפורה היא מרכז קניות מרכזי באורצ'רד תחנת הרכבת התחתית Orchard MRT (אנ') רחוב אורצ'רד בשנת 1900 אתר האינטרנט הרשמי של רחוב אורצ'רד "Shop til you Drop along Orchard Road". Passion Made Possible. ארכיון מ-19 אוקטובר 2017. נבדק ב-6 ספטמבר 2015.
משולם זילברשטיין

משולם זילברשטיין (נולד ב-5 בינואר 1953 חיפה, ישראל) הוא כדורגלן ומאמן עבר ישראלי, אשר שיחק לרוב בעמדת הבלם הקדמי ולעיתים המגן, ומזוהה בעיקר עם קבוצת מכבי יפו. משולם זילברשטיין נולד בחיפה. ב-1959 עברה המשפחה לבת ים בעקבות עבודתו של האב. ב-1960 הצטרף לקבוצת הילדים מכבי יפו בהדרכתו של המאמן צ'וצ'קו לוי. ב-25 באפריל 1970, בשלהי עונת 1969/1970 בליגה הלאומית העלה אותו המאמן איינשטיין קליש למשחק הליגה הראשון שלו בבוגרים, מול מכבי נתניה. על זילברשטיין הוטל לשמור אישית על מרדכי שפיגלר. בסיומה של העונה ירדה מכבי יפו לליגה א' שהייתה הליגה השנייה. זילברשטיין היה בן טיפוחיו של מוצי ליאון, והוא מיצב אותו כבלם קדמי קשוח. במהלך שירותו הצבאי שיחק בנבחרת הכדורגל של פיקוד המרכז וב-23 באוקטובר 1975 זכה עמה באליפות צה"ל ובגביע הרמטכ"ל. על פי רוב שיחק זילברשטיין כבלם קדמי. אחת מעונות השיא שלו הייתה בעונת 1976/1977 בליגה הלאומית, במהלכה סיימה יפו תחת צ'וצ'קו לוי כסגנית האלופה ועלתה למשחקי האינטרטוטו. במסגרת משחקי האינטרטוטו הוצב זילברשטיין כמגן. הוא החל את עונת 1983/1984 בשורות יפו, ומשחק הליגה האחרון שלו נערך ב-1 באוקטובר 1983 מול שמשון תל אביב. בסך הכל שיחק זילברשטיין ב-218 משחקי ליגה בשורות מכבי יפו ובהם כבש 5 שערים. בהמשך עבר לשחק בהפועל מרמורק, הפועל צפרירים חולון והפועל רעננה במסגרתה סיים את הקריירה הפעילה שלו. ב-1972 זומן זילברשטיין על ידי דוד שווייצר לסגל נבחרת הנוער בכדורגל ושיחק גם בשנה שלאחר מכן. ב-1988 עבר זילברשטיין קורס מאמנים במכון וינגייט. הוא אימן קבוצות נוער וילדים במכבי יפו, הפועל תל אביב והפועל אשקלון. כמו כן היה עוזרו של אריה בז'רנו בעת שאימן את "א.ס. רמת אליהו". באמצע שנות ה-90 פרש מאימון. משולם זילברשטיין נשוי בשנית לאורנה, אב לשלושה ילדים וסב לנכדים. מכבי יפו סגנית אלופת ישראל: 1976/1977 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא משולם זילברשטיין בוויקישיתוף נבחרת הנוער בהרכב מחוזק נגד ארג'ש, על המשמר, 6 במרץ 1973 השער שהעלה את מכבי יפו לרבע הגמר, מעריב, 17 באפריל 1980 ברוך פורמן, היידה בי-היידה בו, עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 213. נתונים היסטוריים: ירון משעל. ליגה א' צפון, חדשות, 22 בדצמבר 1985. הנוער יוצא היום לרומניה, מעריב, 25 במרץ 1973. בלם מכבי יפו נפצע במשחק אימון, מעריב, 8 בנובמבר 1972.
יחסי כורדיסטן הסורית – רוסיה

יחסי כורדיסטן הסורית–רוסיה הם היחסים הדו-צדדיים בין כורדיסטן הסורית (נקראת גם רוז'אבה) לבין הפדרציה הרוסית. מאז פברואר 2016 לכורדיסטן הסורית משרד נציגותי במוסקבה, בירת רוסיה. למדינות יחסים מעט אוינים, בעיקר בשל תמיכת רוסיה בסוריה במלחמת האזרחים הסורית. כבר מאז המלחמה הקרה, רוסיה תמיד העניקה תמיכה אדירה לכורדים הסורים, בגלל השתתפותה של הפדרציה הרוסית בשיחות ז'נבה, שניסו לעשות שלום בין הממשלה הסורית ובין רוז'אבה במלחמת האזרחים הסורית. בשנת 2017, נראו נציגי המפלגה הדמוקרטית המאוחדת בסוריה (PYD) ביחד עם חיילים מצבא רוסיה בבסיסים רוסיים בדיר א-זור. רוסיה פועלת עבור שלום בין סוריה והכורדים, מה שמשפיע לרעה על יחסי טורקיה–רוסיה. במרץ 2016, רוסיה שלחה חיילים לכפר Kafr Janneh כדי לשמור על הפסקת האש עם המדינה האסלאמית באזור. ביולי, הממשלה הרוסית תמכה במבצע כורדי-סורי משותף כנגד דאעש. לכורדיסטן הסורית משרד נציגותי במוסקבה, בירת רוסיה. לרוסיה אין כל ייצוג בכורדיסטן הסורית. יחסי סוריה–רוסיה יחסי החוץ של רוסיה "Syrian Kurdish PYD opens office in Moscow", Today's Zaman "Syrian Kurds move closer to Russia", Al-Monitor
Gone (שיר של נועה קירל)

"Gone" הוא שיר שהוקלט על ידי הזמרת הישראלית נועה קירל. השיר יצא כסינגל ב-13 בינואר 2023 תחת הוצאת חברת אטלנטיק רקורדס. בחודש יוני 2022, העלתה קירל סרטון לעמוד הטיקטוק שלה כשהיא מזמזמת את מילות השיר בעודה במקלחת. הסרטון עלה כתשובה לשאלה של אחד העוקבים של קירל: "מתי השיר הבא שלך יוצא?". הרשת החברתית הסירה את הסרטון של קירל מהעמוד שלה כשלטענתה הסרטון עבר על חוקי הקהילה של הפלטפורמה. ב-12 בינואר, יום לפני צאת השיר, קירל השתתפה באירוע השקה של הפרויקט שהתקיים באולם התצוגה של פיג'ו בראשון לציון. את השיר כתבו פזמונאים אמריקאים שונים הכוללים את מייקל פולק, והוא הופק על ידי צמד המפיקים Monsters & Strangerz לצד גרמן, MarcLo וטיילור בירד. השיר הוא שיר פופ עם מרכיבים ים תיכוניים. מבחינה לירית, השיר מתאר את הרצון והכוחות לצאת ממערכת יחסים רעילה. דודי פטימר מ"מעריב", סקר את השיר וכתב: ”אני לא חושב שזה שיר הפריצה הבינלאומי המיוחל של קירל כי עדיין לוקח זמן עד שנכנסים אליו ועד שהוא מתחיל לסחוף את המאזין, אבל אין ספק שקירל, בביטחון ובכישרון האופייניים לה, נעה בטבעיות ובנונשלנטיות בנעליים הגדולות שתפורות היטב למידותיה, והעובדה שהיא משלבת קצת שיק מוזיקלי ישראלי בשיר משחקת לטובתה.”. הווידאו קליפ הנלווה לשיר יצא בצמוד לצאת הסינגל וצבר מעל ל-18 מיליון צפיות ביוטיוב. הווידאו קליפ לשיר צולם בפולין ובוים על ידי הבמאי אינדי חאיט, שביים בעבר גם את הקליפים של קירל לשירים "פנתרה" ו"אם אתה גבר". עלות הקליפ מוערכת בכמיליון שקל, וכוללת חסות מאת קבוצת לובינסקי, אשר אחד הרכבים שלה, פיג'ו 208, מופיע בקליפ. סרטון השיר "Gone" באתר יוטיוב "Gone", במסד הנתונים הקולנועיים IMDb (באנגלית) קייסי סמית', ג'ורדן ג'ונסון, מרקוס לומאקס, מייקל פולק, אוליבר פטרהוף וסטפן ג׳ונסון המונסטרס & סטריינג'רז, גרמן, MarcLo וטיילור בירד מיילי סיירוס בעקבות נועה קירל: הסרטון האינטימי נחשף, באתר אייס, 11 בינואר 2023 נועה קירל חוגגת בדרך לבנק: הקמפיין שהכניס לה כמיליון שקל נחשף, באתר אייס, 12 בינואר 2023 מיכל גלנטי‏, קירל נוסעת לקליפ, באתר וואלה, 15 בינואר 2023 גיל משעלי, ‏פרסום ראשון: מיליון שקל בשביל השיר של נועה קירל, באתר ‏מאקו‏, 12 בינואר 2023 דודי פטימר, ‏מדור "חם באוזן": הפספוס הבינלאומי של נועה קירל ודודו טסה, באתר מעריב אונליין, 13 בינואר 2023 שיראל פרץ, לפני האירוויזיון: נועה קירל בסינגל חדש תחת לייבל המוזיקה היוקרתי אטלנטיק רקורדס, באתר מבזק לייב, ‏15 בינואר 2023 Noa Kirel - Gone (Official Music Video), וידאו קליפ של השיר בערוץ "Noa Kirel", באתר יוטיוב (אורך: 3:51), 13 בינואר 2023
מיכאל גאורג קונרד

מִיכָאֵל גֶאוֹרְג קוֹנְרַד (בגרמנית: Michael George Conrad‏; 5 באפריל 1846 – 20 בדצמבר 1927) היה פילוסוף וסופר גרמני מהזרם הספרותי של הנטורליזם. הוא היה המייסד והעורך של כתב העת הספרותי החשוב "Die Gesellschaft (אנ')". קונרד היה בנו הבכור של איכר מגנושטאדט (גר') (כיום מחוז מרקטבריט (אנ')) ליד אוכסנפורט (אנ'). הוא למד במכללה להכשרת מורים באלטדורף ליד נירנברג (אנ') כדי ללמוד פדגוגיה. מאוחר יותר נוספו מקצועות הפילוסופיה והפילולוגיה המודרנית. קונרד עבר מאוחר יותר לאוניברסיטאות ז'נבה, נאפולי ופריז. הוא השלים את לימודיו וקיבל תואר דוקטור לפילוסופיה ב-1868. באותה שנה נסע לז'נבה לשנתיים כדי ללמד שם כמורה בבית הספר הגרמני-לותרני. שם הוא התקבל ללשכת הבונים החופשיים "L'union des coeurs" בפברואר 1870. ב-1870/71 הוא התיישב באיטליה, וחי עד 1878. גם שם הוא היה פעיל כמייסד שותף ומנהל לשכת הבונים החופשיים Pestalozzi של דוברי הגרמנית. בשנת 1878 עבר לפריז, שם שהה חמש שנים ועבד כמרצה במכון פוליגלוט (Institut Polyglotte). בשנה האחרונה לשהותו בצרפת עבד בעיקר במשרד הפריזאי של פרנקפורטר צייטונג. בשנת 1883 הוא עבר למינכן. כאן הפך קונרד עד מהרה לדמות מרכזית בתנועה הנטורליסטית. ב-1885 ייסד את כתב העת הנטורליסטי הספרותי החשוב "Die Gesellschaft (אנ')". בשנת 1891 נבחר קונרד למועצת המנהלים של "החברה לחיים מודרניים (גר')" שהגה יוליוס שאומברגר (Julius Schaumberger). הוא גם היה אחראי על העיתון של המועדון "עלים מודרניים" (Moderne Blatter) ועל כתב העת "במה חופשית" (Freie Bühne). כתבי עת אלו השלימו את כתב העת "החברה", שלה תרם מסות רבות, מאמרי מערכת וסקירות בעיקר עבור ספרות גרמנית מחודשת במובן של ריאליזם ונטורליזם, אך גם עבור החברה. הוא היה הפטרון של אמנים שונים, כולל אוטו יוליוס בירבאום (אנ'), שניהם נשארו קשורים לאורך כל חייהם. הוא היה מקורב לצייר והפעיל החברתי קרל וילהלם דיפנבאך, שלמענו ערך קמפיין נמרץ במספר הזדמנויות, וכן תמך בגוסטב גראסר (אנ'), המייסד השותף של ההתיישבות האוטופית (הנטושה כיום) מונטה וריטה (אנ') בשווייץ. מיכאל קונרד השתמש לעיתים קרובות בשמות בדויים: ארתור פלדמן, הנס פרנק, פריץ האמר, איגנטוס, אריך שטאל, ארווין שטורם וולט. ב-1887 נשא קונרד לאישה את שחקנית החצר והסופרת של מינכן מארי רמלו, שגם פרסמה תחת השם מארי קונרד-רמלו. בשנים 1893–1898 היה חבר הרייכסטאג הגרמני של מפלגת העם הגרמנית כחבר במחוז הבחירה של פרנקוניה התיכונה. מיכאל גאורג קונרד נפטר ב-20 בדצמבר 1927 במינכן בגיל 81. קברו נמצא בבית הקברות של גנודשטאט. קונרד תכנן להכין מחזור רומנים על מינכן על בסיס מחזור הרומנים של אמיל זולה, אותו הכיר והעריך כששהה בפריז, אבל הספיק לחבר רק כמה רומנים שבהם בלט "מה רוחש הנהר איזר" (Was die Isar rauscht) אותו כתב ב-1888. ספר פופולרי נוסף שלו, שממנה פורסמו 13 מהדורות בין 1885 ל-2012 בגרמנית ובאנגלית, הוא "באפלת ארגמן" (In purpurner Finsterniß). יצירה אוטופית גרוטסקית המתרחש בשנת 3000 ושבה הטכניקה משתלטת על הטבע. מדיה וקבצים בנושא מיכאל גאורג קונרד בוויקישיתוף כתבי מיכאל גאורג קונרד בפרויקט גוטנברג (באנגלית) Conrad, M. G. (Michael Georg) 1846-1927 הערך קוֹנְרַד, מִיכָאֵל גֶאוֹרְג באנציקלופדיה העברית, כרך כ"ט, עמוד 429
The Hardest Part

האם התכוונתם ל... The Hardest Part (אלבום של נואה סיירוס) The Hardest Part (שיר של קולדפליי)
מארטן ואנדבורדט

מארטן ואנדבורדט (בהולנדית: Maarten Vandevoordt; נולד ב-26 בפברואר 2002 בסנט טרוידן שבבלגיה) הוא כדורגלן בלגי המשחק בעמדת השוער בקבוצת ר.ב. לייפציג מהבונדסליגה. ואנדבורדט גדל במחלקות הנוער של סנט טרוידן וראסינג גנק. בשנת 2019 החל לשחק בקבוצה הבוגרת של ראסינג גנק. ב-10 בדצמבר 2019, בגיל 17 שנים ן-287 ימים, הפך לשוער הצעיר ביותר בהיסטוריה של ליגת האלופות, כשפתח בהרכב ושיחק 90 דקות בהפסד 0–4 לנאפולי במסגרת שלב הבתים של הטורניר לעונת 2019/2020. ב-12 באפריל 2022 הודיעה ר.ב. לייפציג כי ואנדבורדט חתם על חוזה עד שנת 2029 במועדון החל מ-1 ביולי 2024. מארטן ואנדבורדט, ברשת החברתית אינסטגרם מארטן ואנדבורדט, באתר Transfermarkt מארטן ואנדבורדט, באתר Soccerway מארטן ואנדבורדט, באתר BDFutbol מארטן ואנדבורדט, באתר WorldFootball.net מארטן ואנדבורדט, באתר FootballDatabase.eu מארטן ואנדבורדט, באתר ESPN Champions League youngest goalkeepers: Vandevoordt, Svilar, Casillas באתר הרשמי של אופ"א, 11 בדצמבר 2019 (באנגלית) Leipzig sign keeper Vandevoordt from 2024 until 2029 באתר BeSoccer, ‏ 12 באפריל 2022 (באנגלית)
דוד חלפון

דוד חלפון (1951 – 25 במרץ 2024) היה פזמונאי ומשורר ישראלי. חלפון נולד וגדל באור יהודה, למשפחה בת 5 ילדים. לאחר סיום הלימודים בבית-ספר היסודי עבד כפחח-רכב וכלוטש יהלומים . חלפון פרסם בגיל 14 בעלון המועדון העירוני את שירו הראשון "יום נאה בזיו מלא", ובגיל 16 כתב את השיר "אשליות". בסוף שנות ה-70 יזם את שיתוף הפעולה בין שימי תבורי לבין עוזי חיטמן, לאחר ששמע את תבורי שר בחתונה את שירו "אשליות" שכתב ביחד עם ניסים סרוסי. לאורך השנים כתב שירים לאמנים רבים ביניהם: איתן מסורי, מייק שרון, אבנר גדסי, חיים משה, אתי לוי, צביקה פיק, פנינה רוזנבלום, חן מאושר, שריף, רינת בר, שרית חדד, תמיר גל, איציק קלה, אייל גולן, ניסים סרוסי, גבי שושן, שלומי שבת ועוד. בין להיטיו: "אשליות", "עינייך מספרות", "אלוהים נתן לך במתנה", ציפור חופשייה, "אישה בונה אישה הורסת" ועוד. בשנת 2003 ביצעו חני פירסטנברג ואיתי טיראן את שיר הנושא של סדרת הטלוויזיה "הבורגנים", "אלוהים נתן לך במתנה" של חלפון ואיתן מסורי. 2013, אות האומן והיוצר של אור יהודה 2018, פרס כפורץ דרך וכמי ששם את אור יהודה על המפה דרך שיריו 2023, אות יקיר העיר אור יהודה חלפון התגורר באור יהודה. נפטר ב-25 במרץ 2024. אולי את תגידי לי – לחן: אביחי מליחי אחים בדם – לחן: תומר חן אישה בונה אישה הורסת ביחד עם סמדר שיר – לחן: אבנר גדסי אלוהים נתן לך במתנה – לחן וביצוע: איתן מסורי (1979). חידושים: איתי טיראן וחני פירסטנברג, יעקב שוואקי אם רק תאמין – לחן וביצוע: איתן מסורי (1979) אני עוזב אותך – לחן: אביחי מליחי אשליות – לחן וביצוע: ניסים סרוסי. השיר נכלל באלבום הבכורה של סרוסי "מצעד הפזמונים של ניסים סרוסי" משנת 1973. השיר חודש בשנת 1998 על ידי רמי פורטיס ושלומי ברכה השיר הזה – לחן: תומר חן כמו תפילה זכה – לחן: מלי קוממי לא מוותר – לחן: תומר חן להיות אמא – לחן: שיראל מלמד, ביצוע: שרית חדד מאומה לא משתנה – לחן: איתן מסורי מחרוזת אדון עולם – לחן: עוזי חיטמן, איתן מסורי ואביהו מדינה נשמה טובה – לחן: תומר חן עולם פראי – לחן: אביחי מליחי עייף מהחיים – לחן: יורם חיימוב עיניך מספרות – לחן: אביחי מליחי, ביצוע: אייל גולן ציפור חופשיה – לחן: ארנון אלמסי, ביצוע: שרית חדד שומע את קולך – לחן: ארנון אלמסי שימרי על עצמך – לחן: שלומי שבת, ביצוע: חיים משה שלום לך לבנון – לחן: מלי קוממי דוד חלפון, במיזם "אישים" לתיעוד היצירה הישראלית דוד חלפון, באתר שירונט דוד חלפון, באתר Discogs (באנגלית) מילים לשירים של דוד חלפון, באתר "שירונט" דוד חלפון - טקס חלוקת אות האומן והיוצר 2013, סרטון באתר יוטיוב (אורך: 9:43) המשורר דוד חלפון קורא משיריו במועדון צוותא אור יהודה 2015, סרטון באתר יוטיוב (אורך: 8:55) אלדד יניב למאזין המוכר: "לא השארת אף אחד אדיש", באתר 103FM,‏ 7 במאי 2018 יעקב בר-און, ‏הרחק מהזוהר הפריזאי ולא כגיבור "אשליות": פרידה מדוד חלפון, באתר מעריב אונליין, 26 במרץ 2024 דוד חלפון - טקס חלוקת אות האומן והיוצר 2013, סרטון באתר יוטיוב (אורך: 9:43) הפזמונאי הישראלי נפטר בגיל 73: "היה אומן בנשמתו, יחסר מאוד", באתר אייס, 25 במרץ 2024
קופה אמריקה 2024

קופה אמריקה 2024 (בפורטוגזית: Copa América de 2024) היה הטורניר ה-48 של קופה אמריקה, גביע אליפות אמריקה הדרומית לנבחרות בכדורגל שנערך בארצות הברית, ומאורגן על ידי קונפדרציית הכדורגל של אמריקה הדרומית, CONMEBOL. משחק הגמר נערך ב-14 ביולי 2024 באצטדיון הארד רוק, ובו ניצחה נבחרת ארגנטינה את נבחרת קולומביה בתוצאה 1–0 לאחר הארכה. ארה״ב היא המארחת של קופה אמריקה 2024. הטורניר היה אמור להיערך באקוודור, לפי צו הרוטציה של CONMEBOL. עם זאת, נשיא CONMEBOL, אלחנדרו דומינגס, הבהיר כי אקוודור הייתה מועמדת, אך עדיין לא נבחרה לארגן את הטורניר. בנובמבר 2022 סירבה המדינה לארח את הטורניר, ופרו וארצות הברית הביעו עניין בארגונו. בטורניר משתתפות כל עשר הנבחרות החברות ב-CONMEBOL ועוד שש נבחרות החברות ב-CONCACAF. שש המשתתפות מ-CONCACAF הן ארבע הנבחרות שהעפילו לחצי הגמר ליגת האומות של CONCACAF, ושתי נבחרות נוספות שנקבעו במשחקי פלייאוף בין ארבע הנבחרות שהודחו ברבע גמר הטורניר. ערך מורחב – גמר קופה אמריקה 2024 ארגנטינה לאוטרו מרטינס ונצואלה סלומון רונדון אורוגוואי דרווין נונייס אורוגוואי מקסימיליאנו אראוחו אורוגוואי רודריגו בנטנקור ארגנטינה חוליאן אלברס ארצות הברית פולארין באלוגון ברזיל ויניסיוס ז'וניור ונצואלה אדוארד באיו פנמה חוסה פג'ארדו קולומביה ג'ון קורדובה קולומביה ג'פרסון לרמה קולומביה דניאל מוניוס קולומביה לואיס דיאס קנדה ג'ונתן דייוויד הערה: חאמס רודריגס, שסיים עם 6 בישולים בטורניר, למעשה שבר בכך את שיא כל הזמנים לשחקן בטורניר קופה אמריקה בודד. קולומביה חאמס רודריגס אורוגוואי ניקולס דה לה קרוס ארגנטינה אלכסיס מק אליסטר ארגנטינה אנסו פרננדס ונצואלה ג'ון אראמבורו מצטייני הטורניר: נבחרת הטורניר: מדיה וקבצים בנושא קופה אמריקה 2024 בוויקישיתוף אתר האינטרנט הרשמי של קופה אמריקה 2024 "Copa América 2024: cuándo es, dónde y todo lo que hay que saber | Goal.com". www.goal.com. "Copa América to run in parallel with Euros from 2020". Diario online de deportes. 19 במרץ 2017. אורכב מ-המקור ב-5 ביולי 2019. נבדק ב-15 ביולי 2018. {{cite web}}: (עזרה) "Ya es oficial: Ecuador no será sede de la Copa América 2024". El Universo (בספרדית). 2022-11-09. נבדק ב-2022-11-10. "CONMEBOL chief: 'Conversation remains open' on 2024 Copa America in United States". 12 בדצמבר 2022. {{cite web}}: (עזרה) Player of the tournament, top scorer and best goalkeeper: Stars of the CONMEBOL Copa América 2021, באתר הרשמי של הקופה אמריקה https://sports.yahoo.com/copa-america-2024-team-tournament-182000299.html
פרס איגוד מבקרי הקולנוע האמריקאי לאנסמבל המשחק הטוב ביותר

פרס איגוד מבקרי הקולנוע האמריקאי לאנסמבל המשחק הטוב ביותר הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי. 'The Social Network' Wins Big At Critics' Choice Movie Awards - MTV 'Spotlight' wins Best Acting Ensemble prize at Critics' Choice Awards|Boston.com Critics' Choice Awards 2018: The Complete Winners List - The Wrap 2019 Critics' Choice Awards Winners: List in Full|Hollywood Reporter 2020 Critics' Choice Awards Winners: List in Full|Hollywood Reporter Critics Choice Awards: 'Nomadland' Wins Best Picture|Hollywood Reporter Ethan Shanfeld, ‘Oppenheimer’ Leads Critics Choice Awards With 8 Wins, ‘Barbie’ Scores 6 — Full Winners List, Variety, ‏2024-01-15 (באנגלית אמריקאית)
Wanted

האם התכוונתם ל... Wanted (שיר של NOTD ודאייה) Wanted (שיר של ואן ריפאבליק)
רוי רביבו

רוי רביבו (נולד ב-22 במאי 2003) הוא כדורגלן ישראלי המשחק בעמדת המגן השמאלי במועדון מכבי תל אביב, בנבחרת הצעירה עד גיל 21 ובנבחרת ישראל הבוגרת. רביבו התחיל את הקריירה שלו בקבוצת הילדים של מכבי תל אביב אליה הצטרף בגיל שמונה. ב-22 באוגוסט 2021 ערך את הופעת הבכורה שלו בקבוצה הבוגרת במשחק במסגרת גביע הטוטו נגד הפועל ירושלים. בינואר 2023 הושאל להפועל ירושלים עד לסיום העונה. ב-15 בינואר ערך את הופעת הבכורה שלו בקבוצה בהפסד 1–2 למכבי חיפה. ב-27 באוגוסט 2023 ערך את הופעת הבכורה שלו בליגת העל במדי מכבי תל אביב נגד מ.ס. אשדוד וכבש שער במשחק שהסתיים בתוצאת 4–1 לטובת קבוצתו. החל משנת 2021 הוא משחק בנבחרת הנוער של ישראל עמה השתתף באליפות אירופה בכדורגל עד גיל 19 - 2022 בה הגיעה לגמר האליפות. לזכותו 20 הופעות בנבחרת הנוער ושער אחד. ביוני 2023 זומן לנבחרת ישראל הבוגרת ושיחק לראשונה ב-19 ביוני. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). רביבו בנו של כדורגלן העבר חיים רביבו. דודיו, דוד רביבו ושי רביבו, הם כדורגלני עבר גם כן. מכבי תל אביב אלוף האלופים:2024 אליפות: 2023/2024 תארים אישיים שחקן ההגנה של העונה בליגת העל מטעם אתר ONE וארגון שחקניות ושחקני הכדורגל: 2023/2024 רוי רביבו, ברשת החברתית אינסטגרם רוי רביבו, באתר ההתאחדות לכדורגל בישראל רוי רביבו, באתר Transfermarkt רוי רביבו, באתר Soccerway רוי רביבו, באתר WorldFootball.net רוי רביבו, באתר National Football Teams רוי רביבו, באתר FootballDatabase.eu רוי רביבו, באתר ESPN גיא בן זיו, ‏פרסום ראשון: רוי רביבו הושאל להפועל ירושלים, באתר ONE‏, 2 בינואר 2023 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024